সমুদ্রের পানি কি পানযোগ্য হবে?

আব্দুল্যাহ আদিল মাহমুদ

পানির অপর নাম জীবন। এ শুধু প্রবাদ নয়। কথাটা দুইভাবে সত্য। জীবনের উৎপত্তির বড় অংশে রয়েছে পানি। আবার পানি ছাড়া জীবন টিকেও থাকে না। শরীরে৭৮ ভাগ নিয়ে মানবশিশু জন্মগ্রহণ করে। এক বছরের সময় সেটা কমে ৬৫ ভাগে নেমে এলেও পূর্ণবয়স্ক অবস্থায়ও দেহে ৬০ ভাগ পানি থাকে।

অন্য প্রাণীরাও কিন্তু পানি দিয়েই গঠিত। জেলিফিশে পানির পরিমাণ ৯০ ভাগ।

পানি ছাড়া আবার বাঁচাও সম্ভব নয়। সর্বোচ্চ কত দিন বাঁচা সম্ভব সেটা অনেক কিছুর ওপর নির্ভর করে। এর মধ্যে আছে পরিবেশ, পরিশ্রম, বয়স, স্বাস্থ্য, ওজন, লিঙ্গ ইত্যাদি। পাবমেডের এক গবেষণা অনুসারে মানুষ পানি ছাড়া ৮ থেকে ২১ দিন বেঁচে থাকতে পারে। বিভিন্ন নিয়ামকের প্রভাবে এটা আরও কম-বেশি হতে পারে।

জীবনের জন্যে এমন প্রয়োজনীয় উপাদানটি কি সবার হাতের নাগালে আছে? বিশ্বে ১০০ কোটির বেশি মানুষ নিরাপদ পানির সংকটে ভুগছে। ২৭০ কোটি মানুষ বছরে অন্তত ১ মাস পানিকষ্টে ভোগে। ওদিকে পানির অপচয় হচ্ছে দেদারসে। বেশিরভাগ উন্নত দেশে ট্যাপ খুললেই বিশুদ্ধ পানি বেরিয়ে আসে। এ পানির বড় অংশ অপচয় হয়ে ড্রেনে চলে যাচ্ছে।

সূত্র

* <https://www.bbc.com/future/article/20210816-how-water-shortages-are-brewing-wars>
* <https://www.globalcitizen.org/en/content/is-desalination-the-answer-to-water-shortages/>
* <https://www.usgs.gov/special-topics/water-science-school/science/water-you-water-and-human-body>
* <https://pubmed.ncbi.nlm.nih.gov/20069776/>
* <https://www.nature.com/articles/150234b0>